**Πρότυπο Καταστατικό για τη σύσταση Εταιρείας Περιορισμένης Ευθύνης**

*Το πρότυπο καταστατικό της Εταιρείας Περιορισμένης Ευθύνης περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στο άρθρο 6 του ν. 3190/1955 (Α’ 91) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΤΗΣ ΕΤΑΙΡΕΙΑΣ ΠΕΡΙΟΡΙΣΜΕΝΗΣ ΕΥΘΥΝΗΣ ΜΕ ΤΗΝ ΕΠΩΝΥΜΙΑ**

**«……..»**

***(Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ)***

**Άρθρο 1**

**Σύσταση -Εταιρικός Τύπος - Επωνυμία**

Συστήνεται με το παρόν καταστατικό Εταιρεία Περιορισμένης Ευθύνης με την Επωνυμία «............................... Εταιρεία Περιορισμένης Ευθύνης» (ή «……… Ε.Π.Ε.») και το διακριτικό τίτλο «………………».

Για τις διεθνείς συναλλαγές η ανωτέρω επωνυμία αποδίδεται «……………… Limited Liability Company» (ή «……. L.L.C.» ή «…….. LTD») και ο ανωτέρω διακριτικός τίτλος αποδίδεται «……………………».

ή

Συστήνεται με το παρόν καταστατικό Μονοπρόσωπη Εταιρεία Περιορισμένης Ευθύνης με την επωνυμία «........................... Μονοπρόσωπη Εταιρεία Περιορισμένης Ευθύνης» (ή» ………. Μονοπρόσωπη Ε.Π.Ε.)» και το διακριτικό τίτλο «………………».

Για τις διεθνείς συναλλαγές η ανωτέρω επωνυμία αποδίδεται «……………… Single Member Limited Liability Company» (ή «……….. Single Member L.L.C.» ή «………. Single Member LTD») και ο ανωτέρω διακριτικός τίτλος αποδίδεται «……………………».

**Άρθρο 2**

**Έδρα**

Έδρα της εταιρείας ορίζεται ο Δήμος ........................... του νομού................................

**Άρθρο 3**

**Σκοπός**

Σκοπός της εταιρείας είναι …………….……………………………………………….

**Άρθρο 4**

**Διάρκεια**

Η διάρκεια της εταιρείας ορίζεται σε ……..... (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της εταιρείας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Εταιρικό κεφάλαιο – Εταιρικά μερίδια**

Α. Το κεφάλαιο της εταιρείας ορίζεται σε ………………ευρώ (00,00 €) που διαιρείται σε ………………….. εταιρικά μερίδια αξίας ……….. ευρώ (00,00 €) το καθένα και βεβαιώνεται από τους συμβαλλόμενους στο παρόν εταίρους ότι είναι ολοσχερώς καταβεβλημένα κατά τη σύσταση της εταιρείας.

Η κάλυψη των μεριδίων και η καταβολή του κεφαλαίου από όλους τους εταίρους έγινε ως εξής:

Β. ΧΡΗΜΑΤΙΚΕΣ ΚΑΤΑΒΟΛΕΣ

1. Ο/Η …………………., όνομα πατρός: ……………… και Α.Φ.Μ …………… κατέβαλε το πόσο των ………………….. ευρώ (00,00 €) μετρητά και έλαβε …………. εταιρικά μερίδια, ονομαστικής αξίας ……….. ευρώ (00,00 €) έκαστο κ.ο.κ.

2. Η εταιρεία με την επωνυμία «…………………….», αρ. Γ.Ε.ΜΗ. ………………….., Α.Φ.Μ. ………. και έδρα: δήμος ………….., οδός ………, αρ. …….., κατέβαλε το ποσό των …………………. ευρώ (00,00 €) μετρητά και έλαβε …………. εταιρικά μερίδια ονομαστικής αξίας …….. ευρώ (00,00 €) έκαστο κ.ο.κ.

Γ. ΕΙΣΦΟΡΕΣ ΣΕ ΕΙΔΟΣ *(συμπληρώνεται μόνο εφόσον το εισφερόμενο είδος δεν υπόκειται σε συμβολαιογραφικό τύπο από ειδικές διατάξεις*).

Οι εισφορές των εταίρων σε είδος, η συνολική αξία των οποίων αποτιμήθηκε, κατ’ αναλογική εφαρμογή του άρθρου 17 του ν. 4548/2018, σε …………ευρώ (00,00 €), αντιστοιχούν σε …… (….) εταιρικά μερίδια, ονομαστικής αξίας ………….. ευρώ (00,00 €) έκαστο και καλύφθηκαν ως κατωτέρω:

1. Ο/Η………………………………, όνομα πατρός: ……… και Α.Φ.Μ. ……… παρέχει στην εταιρεία ……………………… (*αντικείμενο εισφοράς*), αποτιμηθείσας αξίας …………………….. ευρώ (00,00 €) που αντιστοιχεί σε ……………… εταιρικά μερίδια ονομαστικής αξίας …………….. ευρώ (00,00 €) έκαστο κ.ο.κ.

2. Η εταιρεία με την επωνυμία «…………………………», αρ. Γ.Ε.ΜΗ. ……, Α.Φ.Μ ………. και έδρα: δήμος ………….., οδός ………, αρ. …….., παρέχει στην εταιρεία ………… (*αντικείμενο εισφοράς*), αποτιμηθείσας αξίας …………………… ευρώ (00,00 €) που αντιστοιχεί σε ……………… εταιρικά μερίδια ονομαστικής αξίας …………….. ευρώ (00,00 €) έκαστο κ.ο.κ.

Μετά τα παραπάνω, τα μερίδια εκάστου εταίρου, που αποτελούν τη μερίδα συμμετοχής του στην εταιρεία, έχουν ως εξής:

|  |  |  |  |  |  |
| --- | --- | --- | --- | --- | --- |
| Ιδρυτής/ές -  Εταίρος/εταίροι | Χρηματικές καταβολές | Εισφορές σε είδος | Σύνολο εισφορών | Αριθμός μεριδίων που αντιστοιχεί στο σύνολο των εισφορών | Ποσοστό συμμετοχής στην εταιρεία |
| Ο/Η …….., όνομα πατρός: ….. και Α.Φ.Μ. ….. κ.ο.κ. |  |  |  |  |  |
| Η εταιρεία με την επωνυμία «……» με Αρ. Γ.Ε.ΜΗ. …. και Α.Φ.Μ. …… κ.ο.κ. |  |  |  |  |  |
| **ΣΥΝΟΛΟ** |  |  |  |  |  |

**Άρθρο 6**

**Συνέλευση των εταίρων**

Η Συνέλευση των Εταίρων είναι το ανώτατο όργανο της εταιρείας, συγκαλείται και αποφασίζει για κάθε εταιρική υπόθεση, όπως ο νόμος ορίζει.

**Άρθρο 7**

**Τρόπος διαχείρισης και ορισμός διαχειριστών**

Η διαχείριση ασκείται από τον μοναδικό εταίρο/ ή όλους τους εταίρους μαζί (νόμιμη διαχείριση), η οποία έχει ως εξής:

1. Ο/Η …………………….., όνομα πατρός: ………… και Α.Φ.Μ. ……………. εκπροσωπεί και δεσμεύει την εταιρεία ……. (*από κοινού ή μεμονωμένα*) κ.ο.κ.

2. Η εταιρεία με την επωνυμία «……………….», αρ. Γ.Ε.ΜΗ. ……, Α.Φ.Μ…….. και έδρα: δήμος ………….., οδός ………, αρ. …….., την οποία εκπροσωπεί νομίμως ο/η………………., όνομα πατρός:…………………… και Α.Φ.Μ. …………. εκπροσωπεί και δεσμεύει την εταιρεία ….. (από κοινού ή μεμονωμένα) κ.ο.κ.

ή

Οι διαχειριστές ορίζονται με απόφαση της συνέλευσης των εταίρων. Έως ότου πραγματοποιηθεί ο διορισμός των διαχειριστών ισχύει η νόμιμη διαχείριση και χρέη διαχειριστή εκτελούν όλοι οι εταίροι από κοινού.

ή

Η διοίκηση της εταιρείας, η διαχείριση γενικά των εταιρικών υποθέσεων και η δικαστική και εξώδικη εκπροσώπηση της εταιρείας ανατίθεται για …………(..) έτη ή για αόριστο χρόνο, ως εξής:

1. Ο/Η ……………………, όνομα πατρός: ………….. και Α.Φ.Μ. ……………. εκπροσωπεί και δεσμεύει την εταιρεία …….. (*από κοινού ή μεμονωμένα)* κ.ο.κ.

**Άρθρο 8**

**Εταιρική χρήση**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την ΗΗ/ΜΜ/ΕΕΕΕ.

**(*ΙΙ. ΠΡΟΣΘΕΤΟ ΠΕΡΙΕΧΟΜΕΝΟ*)**

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 9**

**…………..**

**Άρθρο 10**

**……………..**

**(*ΙΙ. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …..**

**Λοιπά θέματα**

Για όσα θέματα δεν ρυθμίζονται με το παρόν καταστατικό, εφαρμόζονται οι λοιπές διατάξεις του ν. 3190/1955 (Α’ 91).

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η ……………………… όνομα πατρός: ……… και Α.Φ.Μ. ……… …… κ.ο.κ.

2. Η εταιρεία με την επωνυμία «..……………», αρ. Γ.Ε.ΜΗ. ……, Α.Φ.Μ….. και έδρα: δήμος ………….., οδός ………, αρ. …….., την οποία εκπροσωπεί νομίμως για την υπογραφή του παρόντος ο/η ……………………………, όνομα πατρός: …….. και Α.Φ.Μ……… κ.ο.κ

ή

(*Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα)*:

3. Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

ή

Αυτά ομολογεί και αποδέχεται ο/η μοναδικός/ή ιδρυτής ……………………, όνομα πατρός: ……… και Α.Φ.Μ. ……………………, ο/η οποίος/α υπογράφει το παρόν καταστατικό.

………………….. (*δήμος*), ΗΗ/ΜΜ/ΕΕΕΕ.

ή

Αυτά ομολογεί και αποδέχεται ο μοναδικός ιδρυτής με την επωνυμία «…………………………», αρ. Γ.Ε.ΜΗ. …………………., Α.Φ.Μ. ………. και έδρα: δήμος ………….., οδός ………, αρ. …….., που την εκπροσωπεί νομίμως για την υπογραφή του παρόντος ο/η ……………………………, όνομα πατρός: …….. και Α.Φ.Μ………, ο οποίος υπογράφει το παρόν καταστατικό.

………………….. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

**ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ (Ε.Π.Ε.)**

1. Η Ε.Π.Ε. είναι εμπορική, κεφαλαιουχική εταιρεία και διέπεται από τις διατάξεις του ν. 3190/1955.

2. Συστήνεται στις Υπηρεσίας Μιας Στάσης των άρθρων 8 και 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον το εισφερόμενο είδος απαιτεί συμβολαιογραφικό έγγραφο ή αυτό απαιτείται από ειδικότερες διατάξεις, δεν μπορεί να γίνει χρήση του παρόντος πρότυπου καταστατικού.

4. H σύσταση Ε.Π.Ε. μπορεί να πραγματοποιηθεί από ένα (μονοπρόσωπη) ή περισσότερα φυσικά ή νομικά πρόσωπα.

5. Σύμφωνα με την παρ. 1 του άρθρου 7 του ν. 3190/1955 η σύσταση Ε.Π.Ε. κηρύσσεται άκυρη με δικαστική απόφαση εφόσον:

α. η κατάρτιση της εταιρικής σύμβασης δεν έγινε με συμβολαιογραφικό έγγραφο ή με χρήση του πρότυπου καταστατικού,

β. η παράλειψη ορισμένων από τα στοιχεία του καταστατικού που αποτελούν το ελάχιστο περιεχόμενό του και συγκεκριμένα:

i. η εταιρική επωνυμία,

ii. ο σκοπός της εταιρείας,

iii. το κεφάλαιο της εταιρίας, η μερίδα συμμετοχής, τα τυχόν περισσότερα εταιρικά μερίδια κάθε εταίρου και βεβαίωση ιδρυτών για την καταβολή του κεφαλαίου,

iv. το αντικείμενο των εισφορών σε είδος, την αποτίμηση αυτών και το όνομα του εισφέροντας, καθώς και το σύνολο της αξίας των εισφορών σε είδος,

γ. ο σκοπός της εταιρείας είναι παράνομος ή αντίκειται στη δημόσια τάξη, και τέλος

δ. στην περίπτωση που όταν υπογράφηκε η εταιρική σύμβαση δεν είχαν όλοι οι ιδρυτές ικανότητα για δικαιοπραξία.

**Οδηγίες συμπλήρωσης πρότυπου καταστατικού**

*Στην περίπτωση σύστασης της εταιρείας μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της Υ.Γ.Ε.ΜΗ. του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία της Ε.Π.Ε. σχηματίζεται είτε από το όνομα ενός ή περισσοτέρων εταίρων είτε προσδιορίζεται από το αντικείμενο της επιχείρησης είτε από άλλες λεκτικές ενδείξεις.

2. Στην επωνυμία θα πρέπει να περιέχονται υποχρεωτικά οι λέξεις «Εταιρεία Περιορισμένης Ευθύνης» ή το ακρωνύμιο «Ε.Π.Ε.».

3. Στην περίπτωση σύστασης μονοπρόσωπης Ε.Π.Ε., στην επωνυμία συμπεριλαμβάνονται υποχρεωτικά ολογράφως οι λέξεις «Μονοπρόσωπη Εταιρεία Περιορισμένης Ευθύνης» ή «Μονοπρόσωπη Ε.Π.Ε.».

4. Η προσθήκη του διακριτικού τίτλου είναι προαιρετική.

5. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες και ο νομικός τύπος αποδίδεται με τις λέξεις «Limited Liability Company» ή το ακρωνύμιο «L.L.C.» ή «LTD» και αν η εταιρεία είναι μονοπρόσωπη με την προσθήκη των λέξεων «Single Member Limited Liability Company» ή «Single Member L.L.C» ή «Single Member LTD».

6. Η επιλογή και δέσμευση επωνυμίας και διακριτικού τίτλου γίνεται σύμφωνα με τα άρθρα 53-55 του ν. 4919/2022.

**Άρθρο 2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο 3**

1. Στο σκοπό περιλαμβάνεται το/τα αντικείμενα δραστηριότητας της Ε.Π.Ε.

2. Στη σύσταση εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του/ των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου<https://www.aade.gr/epiheiriseis/forologikes-ypiresies/mitroo/allagi-antistoihisi-kad>

3. Στην Ε.Π.Ε. απαγορεύεται η άσκηση επιχείρησης για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια της Ε.Π.Ε. είναι ορισμένου ή αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

1. Κατά την σύσταση θα πρέπει υποχρεωτικά να βεβαιώνεται από τους ιδρυτές η ολοσχερής καταβολή του εταιρικού κεφαλαίου. Το κεφάλαιο συνίσταται σε μετρητά ή/και εισφορές σε είδος.

2. Τα εταιρικά μερίδια έχουν ονομαστική αξία τουλάχιστον ενός (1) ευρώ. Η ονομαστική αξία είναι ίση για όλα τα εταιρικά μερίδια.

3. Το κείμενο που αφορά στις εισφορές σε είδος συμπληρώνεται μόνο εφόσον υπάρχουν. Σε περίπτωση που η μεταβίβαση των εισφορών απαιτεί συμβολαιογραφικό έγγραφο δεν μπορεί να γίνει χρήση του πρότυπου καταστατικού.

4. Σε περίπτωση ύπαρξης εισφορών σε είδος, θα πρέπει υποχρεωτικά να συμπεριληφθεί στο καταστατικό το αντικείμενο των εισφορών σε είδος, η αποτίμηση αυτών, το όνομα του εισφέροντος εταίρου και το σύνολο της αξίας των εισφορών σε είδος.

5. Αποδεκτές εισφορές σε είδος είναι μόνο όσες αποτελούν περιουσιακά αγαθό δεκτικό εμφανίσεως στον ισολογισμό.

6. Εφόσον υπάρχουν εισφορές σε είδος πρέπει να πραγματοποιηθεί εκτίμηση του άρθρου 17 του ν. 4548/2018, η οποία δημοσιεύεται στο Γ.Ε.ΜΗ. αμέσως μετά την ολοκλήρωση της σύστασης της εταιρείας.

**Άρθρο 6**

1. Η Συνέλευση των εταίρων είναι το ανώτατο όργανο της εταιρείας και αποφασίζει για κάθε εταιρική υπόθεση. Οι αποφάσεις της δεσμεύουν τόσο τους απόντες εταίρους όσο και τους διαφωνούντες. Σύμφωνα με το άρθρο 14 του ν. 3190/1955 η συνέλευση των εταίρων είναι η μόνη αρμόδια να αποφασίζει για:

α) τις τροποποιήσεις του καταστατικού.

β) τον διορισμό και την ανάκληση των διαχειριστών, καθώς και την απαλλαγή τους από κάθε ευθύνη.

γ) την έγκριση του ισολογισμού και τη διάθεση των κερδών.

δ) την έγερση αγωγής κατά των οργάνων της εταιρείας ή των εταίρων για αξιώσεις αποζημίωσης της εταιρείας εναντίον τους, οι οποίες απορρέουν από πράξεις ή παραλείψεις κατά τη σύσταση ή τη λειτουργία της εταιρείας.

ε) την παράταση της διάρκειας της εταιρείας, την συγχώνευσή της, την λύση και τον διορισμό ή την ανάκληση των εκκαθαριστών, την αναβίωση κ.α.

**Άρθρο 7**

Η διαχείριση της Ε.Π.Ε. μπορεί να είναι είτε η νόμιμη, είτε να ορίζεται με απόφαση της Συνέλευσης των εταίρων, είτε καταστατική. Στο πρότυπο καταστατικό θα πρέπει να επιλεγεί ένας εκ των τριών τρόπων διαχείρισης και να συμπληρωθεί αναλόγως. Συγκεκριμένα:

α. Στη νόμιμη διαχείριση χρέη διαχείρισης εκτελούν όλοι οι εταίροι. Στην περίπτωση αυτή πρέπει να δηλωθεί για τον κάθε εταίρο χωριστά αν έχει από κοινού ή μεμονωμένα δικαιώματα εκπροσώπησης και δέσμευσης. Σε περίπτωση ύπαρξης εταίρου που είναι νομικό πρόσωπο, τότε αυτό θα πρέπει υποχρεωτικά να ορίσει ένα φυσικό πρόσωπο που θα το εκπροσωπεί.

β. Στη διαχείριση με απόφαση της Συνέλευσης των εταίρων δεν ορίζεται κανένας διαχειριστής με το καταστατικό, καθώς αυτοί θα οριστούν μετά τη σύσταση και κατόπιν της απόφασης της Συνέλευσης των εταίρων. Με την εν λόγω απόφαση μπορούν να οριστούν διαχειριστές ένα ή περισσότερα φυσικά πρόσωπα, εταίροι ή τρίτοι. Έως ότου πραγματοποιηθεί ο διορισμός των διαχειριστών ισχύει η νόμιμη διαχείριση και χρέη διαχειριστή εκτελούν όλοι οι εταίροι από κοινού.

γ. Στη καταστατική διαχείριση, οι διαχειριστές ορίζονται στο καταστατικό για ορισμένο ή για αόριστο χρόνο και αναφέρεται για τον καθένα ξεχωριστά αν ενεργεί από κοινού ή μεμονωμένα. Η διαχείριση μπορεί να ανατεθεί σε ένα ή περισσότερα φυσικά πρόσωπα, σε εταίρους ή τρίτους. Όταν επιλέγεται η καταστατική διαχείριση, κάθε τροποποίηση της διαχείρισης θα πρέπει να πραγματοποιείται με τροποποίηση καταστατικού.

**Άρθρο 8**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ ή 30/06/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 8 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 8).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 3190/1955, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της εταιρείας μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ., προκύψει παράβαση αυτών επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Το καταστατικό υπογράφεται υποχρεωτικά από όλα τα μέλη-ιδρυτές της εταιρείας και/ή τους έχοντες ειδική συμβολαιογραφική πληρεξουσιότητα.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) το καταστατικό υπογράφεται ηλεκτρονικά. Ως ηλεκτρονική υπογραφή νοείται η αποδοχή της σύστασης από κάθε ιδρυτή χωριστά, η οποία πραγματοποιείται μέσα από την είσοδό του στο σύστημα της e-ΥΜΣ με τους κωδικούς του TAXISNET.